Document ID: /roh_data/filtered/fineweb-2-filterrobots_roh.jsonl.gz/51076

En vista als blers cas da corona e la situaziun en ils ospitals, ha il Cussegl federal decidì che l’armada po gidar chantuns ch’èn en las stretgas. Fin a 2’500 commembras e commembers da l'armada duain sustegnair ils ospitals per tgirar e transportar pazientas e pazients da corona. Ultra da quai po l’armada er gidar ils chantuns cun vaccinar
Ils chantuns ston dentant cumprovar en lur dumondas d'agid, che lur resursas civilas na tanschan betg pli. Pia che las capacitads da la protecziun civila, dal servetsch civil e dals pumpiers sajan en diever – sco er dal sectur privat sco persunas senza lavur u students e studentas.
Quest sustegn è planisà fin la fin dal mars dal 2022, e dovra anc l’approvaziun tras il parlament federal.